
ДО
ОБЩИНСКИ СЪВЕТ
БУРГАС

Д О К Л А Д Н А З А П И С К А

ОТ ДИМИТЪР НИКОЛОВ НИКОЛОВ	
 КМЕТ НА ОБЩИНА БУРГАС

ОТНОСНО: Учредяване право на строеж в УПИ І -5823,5824,5825,5826, в кв.28 по плана на 
[bookmark: _GoBack]к-с „Възраждане“ гр. Бургас, за изграждане на жилищна сграда, срещу задължение за проектиране, строителство и обезщетение с реални обекти.

УВАЖАЕМИ ОБЩИНСКИ СЪВЕТНИЦИ, 
Съгласно Акт №8260/16.02.2016г. за частна общинска собственост, Община Бургас е собственик на 430,50/488 кв.м ид части от УПИ І-5823,5824,5825,5826, в кв.28 по плана на ж.к. „Възраждане, гр.Бургас, идентичен с ПИ с идентификатор 07079.617.232 по КК на гр.Бургас, с площ 488 кв.м., представляващи 88,22% от площта на имота. Административният адрес на имота е  гр.Бургас, ул.„Княз Борис І“ №58.
	Останалите 57,50/488 идеални части(11,78%) от посочения имот са собственост на Петко Колев Райков и Велика Янева Райкова съгласно нотариален акт №57, том VІІ, дело №2369/1970г. на Нотариус Тодор Томов при БРС и Заповед № 95/22.02.1995г. на Кмета на Община Бургас.
	Със заявление вх.№ 94-01-40758/24.11.2015г. в Община Бургас съсобствениците в посочения УПИ, уведомяват Община Бургас за  инвестиционните си  намерения сами да реализират предвидената с действащия ПУП-ПРЗ жилищна сграда, като в обезщетение, Община Бургас ще получи  реални обекти в бъдещата сграда, съответни на притежавания от нея дял върху имота.
	 Заявлението е разгледано от Комисията за провеждане на търгове, конкурси, приватизация и реализация на малки благоустройствени проекти (Комисията) на заседание, проведено на 20.01.2016г., обективирано в протокол от същата дата, с утвърден процент обезщетение за Община Бургас в размер - 40% от РЗП на бъдещата сграда.
 В изпълнение на решението на Комисията е внесен идеен инвестиционен проект по част „Архитектура“ за изграждане на жилищна сграда  в УПИ І-5823,5824,5825,5826, в кв.28 по плана на ж.к. „Възраждане, гр.Бургас, съответен на поземлен имот с идентификатор 07079.617.232 по одобрената КК на гр.Бургас, с площ 488 кв.м.
	С писмо изх.№94-01-40758/1/24.02.2017г. дирекция УОС предоставя на вниманието на Главния архитект на Община Бургас постъпилия идеен проект за разглеждане в  Общинския експертен съвет по устройство на територията (ОЕСУТ).
С Протокол – Решение №8/08.03.2017г., ОЕСУТ е изразил становище, че представеният проект следва да се преработи съгласно нормативните изисквания на Наредба №7/МРРБ за ПНУОВТУЗ, Наредба №Із-1971 за строително – техническите правила и норми за осигуряване на безопасност при пожар и поради несъответствие с действащия ПУП-ПРЗ, съгласно който е предвидено изграждане на жилищна сграда, състояща се от сутерен, партер, четири жилищни етажи и терасовиден етаж. 
След преработка на проекта по част „Архитектура“, същият е разглеждан двукратно, обективирано в Протоколи на ОЕСУТ №13/03.05.2017г. и  №20/12.07.2017г., като 
окончателно е съгласуван от ОЕСУТ на заседание, проведено на 08.09.2017г. по т.2 от Протокол- решение №25/08.09.2017г.
Съгласно проекта, в УПИ І-5823,5824,5825,5826, в кв.28 по плана на ж.к. „Възраждане, гр.Бургас,  гр. Бургас, целият с площ 488 км. м, се предвижда сграда със застроена площ (ЗП) 348,62 кв.м и разгъната застроена площ (РЗП) 2215 кв.м., с градоустройствени показатели: Кинт. – 4,54  и Пзаст. - 71,44%;
За  квотата на собственост на Община Бургас в имота -  88,22%,   се изчисляват 1954,07 кв.м от РЗП(2215 кв.м) на цялата сграда по представениея проект, като съгласно утвърдения от Комисията процент обезщетение в размер 40%, се определя обезщетение в размер на 781,63 кв.м за Община Бургас.  
С Протокол - Решение на Комисията от проведеното на 06.02.2018г. заседание, са приети предложените в обезщетение на Община Бургас самостоятелни обекти в бъдещата жилищна сграда в УПИ І-5823,5824,5825,5826, в кв.28 по плана на ж.к. „Възраждане, гр. Бургас, както следва: 
Надземна част:
	ЖИЛИЩНА ПЛОЩ
	ПАРКОМЕСТА 

	Обособен обект №
	Застроена площ (м2), в т. ч. общи части (ОЧ)
	Място №
	Застроена площ (м2)

	Апартамент 1.1 
	93,11 м2
	Паркомясто ПМ1,к+0,00
	13,14 м2

	Апартамент 1.2
	90,72 м2
	Паркомясто ПМ2,к+0,00
	13,14 м2

	Апартамент 1.4
	63,98 м2
	Паркомясто ПМ11,к-0,60
	33,87 м2

	Апартамент 2.7
	62,34 м2
	Паркомясто ПМ12,к-0,60
	33,87 м2

	Апартамент 2.8
	93,59 м2
	Изба №1.2, к-0,60
	7,31 м2

	Апартамент 3.12
	62,32 м2
	
	

	Апартамент 4.18
	90,32 м2
	
	

	Апартамент 4.19
	 97,13 м2
	
	

	ОБЩО:
	653,52 м2
	ОБЩО:
	101,33 м2

	Обща  надземна РЗП за Община Бургас:           653,52+101,33=754,85 м2 



Подземна част:
В сутерена на к.-3,30м, целият със застроена площ 481,57 кв.м., в който е предвидено изграждане на подземен паркинг и складови помещения извън посочената в проекта РЗП 2215 кв.м, Община Бургас получава следните обекти:
-Паркомясто (ПМ1) със з.п.11,76 м2+1,38 м2(общи части) +26,28м2 (ман. хале)= 39,42 м2
-Паркомясто (ПМ2) със з.п.11,76 м2+ 1,38 м2 (общи части)  + 26, 28м2 (ман. хале)=39,42 м2
-Паркомясто (ПМ3) със з.п. 11,76 м2+1,38 м2 (общи части) + 26, 28м2 (ман. хале)= 39,42 м2
-Изба №1.4,   к-3,30   с площ 7,48 м2
-Изба №2.7,   к-3,30   с площ 7,40 м2
-Изба №3.12, к-3,30   с площ 7,09 м2
-Изба №4.18, к-3,30   с площ 7,84 м2
ОБЩА площ на помещенията в сутерена на кота –3.30 в размер - 148,07 м2 .
      ОБЩО за Община Бургас: 754,85 м2  + 148,07 м2 = 902,92 м2
      Относно степента на завършеност на изброените обекти, ще се има предвид раздел ІІ, т. 1  от проекта за договор, неразделна част от тази докладна записка.
      Съгласно разпоредбата на чл.41, ал.2 от Закона за общинската собственост, е възложено на оценител на имоти, член на КНОБ, да изготви пазарни оценки на правото на строеж в УПИ І-5823,5824,5825,5826, в кв.28 по плана на ж.к. „Възраждане, гр. Бургас и на реалните обекти, предложени в обезщетение на Община Бургас, определени, както следва:
· Пазарната стойност на  правото на строеж за изграждане на цялата жилищна сграда е
определена в размер  682 500 (шестстотин осемдесет две хиляди и петстотин) лева, при данъчна оценка на правото на строеж – 669 374,50 лева (шестстотин шестдесет и девет хиляди триста седемдесет и четири лв и петдесет стотинки). Пазарната оценка, разпределена по квоти е както следва: за Община Бургас – 602 102 лева( 88,22%), за физическите лица – 80 398 лева( 11,78%);
· Пазарната стойност на реалните обекти, които Община Бургас ще получи в дял от
бъдещата жилищна сграда, предназначени за жилищни нужди  - 8 броя апартаменти, 4 броя паркоместа в надземната част и 3 броя паркоместа в сутерена е определена в размер 767 048 (седемстотин шестдесет и седем хиляди и четиридесет и осем)лева; 
Имотът, предмет на разпореждане, е включен в Раздел ІІІ т. 1 „Учредяване право на строеж в общински имоти срещу обезщетение с реални обекти – жилища/др. имоти“, на Програмата за управление и разпореждане с общинската собственост на Община Бургас за 2018г., приета с Решение по т. 1 от дневния ред на проведеното на 30.01.2018г. заседание на Общински съвет – Бургас (Протокол №37).
Общинският жилищен фонд се нуждае от обновяване с нови жилища, поради което това предложение за разпореждане с общинската идеална част в УПИ І-5823,5824,5825,5826, в кв.28 по плана на ж.к. „Възраждане, гр. Бургас, е целесъобразно. 
Предвид изложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет - Бургас, предлагам Общински съвет – Бургас на основание чл. 21, ал. 1, т. 8 от Закона за местното самоуправление и местната администрация, чл. 37, ал. 4, т. 4, във връзка с чл.183, ал.1 и ал.3 от Закона за устройство на територията (ЗУТ), да вземе следното

Р Е Ш Е Н И Е :

1. Да се сключи договор, по  силата  на  който  ОБЩИНА БУРГАС  от  една  страна  като
учредител – приемател и ПЕТКО КОЛЕВ РАЙКОВ И ВЕЛИКА ЯНЕВА РАЙКОВА, от друга страна като съсобственици – приобретатели, всички като съсобственици в урегулиран поземлен имот (УПИ) І-5823,5824,5825,5826( едно римско за имоти с планоснимачни номера пет хиляди осемстотин двадесет и три, пет хиляди осемстотин двадесет и четири, пет хиляди осемстотин двадесет и пет, пет хиляди осемстотин двадесет и шест) в кв.28(двадесет и осем) по плана на ж.к. „Възраждане“, при съседи: север – ул. “Княз Борис І”, изток – УПИ ІІ-5821, юг- УПИ ХVІІІ—5822; запад– ул. „Дебелт“, с площ от 488 кв.м (четиристотин осемдесет и осем), представляващ поземлен имот с идентификатор 07079.617.232 (нула, седем хиляди седемдесет и девет – номер за гр. Бургас по единния кадастър на страната, в кадастрален район с номер – шестстотин и седемнадесет, поземлен имот номер – двеста тридесет и две), по кадастралната карта и кадастралните регистри за гр.Бургас, община Бургас, област Бургас, одобрени със Заповед РД-18-9/30.01.2009г. на Изпълнителния директор на АГКК, последно изменени със заповед КД-18-438/18.01.2016г. на Началника на СГКК – Бургас, с адрес на поземления имот: гр. Бургас, п.к. 8000, ул. „Княз Борис І” №58, с площ 488 кв.м., трайно предназначение на територията: Урбанизирана, начин на трайно ползване – ниско застрояване, при съседи имоти с кадастрални идентификатори: 07079.617.231, 07079.617.233, 07079.617.238 и 07079.617.207, подробно описан в скица на поземлен имот № 15-65874 от 11.02.2016г. на СГКК-Бургас, взаимно си учредяват и запазват право на строеж върху описания недвижим имот за построяване на предвидената за изграждане в съответствие с действащия ПУП-ПРЗ и строителни книжа, ЖИЛИЩНА СГРАДА с РЗП от 2215 кв.м.(надземна част) и 481,57кв.м( подземна част).
2.Срещу учреденото по т.1 право на строеж СЪСОБСТВЕНИЦИТЕ–ПРИОБРЕТАТЕЛИ - ПЕТКО  КОЛЕВ  РАЙКОВ и ВЕЛИКА  ЯНЕВА РАЙКОВА се задължават да проектират, изградят и въведат в експлоатация, изцяло за собствена сметка цялата ЖИЛИЩНА СГРАДА, по предвидения за застрояване начин за гореописания поземлен имот, включително да завършат цялата сграда и самостоятелните обекти, които след построяването на сградата ще станат изключителна собственост на ОБЩИНА БУРГАС и по отношение на които общината си запазва правото на строеж, в степента на завършеност, в сроковете и по начин, уговорени в договора за учредяване на право на строеж срещу задължение за проектиране и строителство, като след построяването на сградата страните ще станат изключителни собственици на самостоятелните обекти, подробно описани в посочения договор – приложение към докладната записка.
 3.Одобрява проект на договор за учредяване на право на строеж  срещу задължение за проектиране и строителство със съсобствениците Петко  Колев  Райков и Велика  Янева Райкова.

Приложение: Заявление вх.№ 94-01-40758/24.11.2015г. в Община Бургас; Акт № №8260/16.02.2016г за частна общинска собственост; Нотариален акт №57, том VІІ, дело №2369/1970г. на Нотариус Тодор Томов при БРС и Заповед № 95/22.02.1995г. на Кмета на Община Бургас; Скица №15-65874 от 11.02.2016г. на СГКК-Бургас; Комбинирана скица № П-29/28.03.2016г., издадена от Община Бургас;  Протокол - Решение на Комисията от проведеното на 06.02.2018г. заседание; Удостоверение №5202038239/03.04.2018г. за данъчна оценка на правото на строеж; Пазарни оценки на правото на строеж и на реалните обекти, предвидени за Община Бургас; Площоразпределение; Договор – проект;

ДИМИТЪР НИКОЛОВ
Кмет на Община Бургас
	
Съгласували:
ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

Изготвил:
Инж. Минка Чаушева, Началник-отдел ОС 

